Aballarri

Aballarri Gipuzkoako Donostialdea eskualdean dagoen mendia da. Adarra eta Onddi mendien artean dago, haiekin eta inguruko mendiekin batera Adarra-Mandoegiko mendilerroa osatzen dute.

 Mendia 
Gailurra harkaitz multzo batez osatua du. Denera mendiak 642 metroko garaiera du, gailurrak aldiz 56 metroko malda. Bertaratzeko ohiko abiapuntuak Besabi eta Urnieta dira.

 Mitologia 

Joxemiel Barandiaran antropologo ospetsuak inguruan jasotako kondairaren arabera, behinola Aranoko plazan jendea dantzan omen zegoen. Orduan Sansonek aranotarrak festan zeudela eta, jeloskor jarrita, Buruntza menditik harkaitz puska handi bat jaurtiz haiek hiltzea otu zitzaion. Baina harkaitza jaurtitzeko unean, behi gorotz batekin irrist egin eta harkaitz bere helburura iritseko nahiko indar jaso ez zuenez, gaur egun Aballarri gailurra dagoen tokian erori omen zenAballarri. Mendikat.net . Harkaitz puska hau gaur egun Aballarri mendian dago eta bertako herri hizkeraz Sanson harriya (Sanson harria) izenez ezagutzen da.

 Iruditegia 

 Ereferentziak 

 Kanpo estekak 
 Aballarri. Mendikat.net 

Kategoria:Adarra-Mandoegiko mendilerroa
Kategoria:Gipuzkoako mendiak
Kategoria:Euskal mitologiako lekuak
Kategoria:Urnietako geografia